กิวโนบิ ยากินิกุ  เป็นร้านบุฟเฟ่ต์ปิ้งย่าง-ชาบูสไตล์ยากินิกุ ตามต้นฉบับบชาวญี่ปุ่นแท้ๆ  กินได้ไม่อั้น ในเวลา 2 ชั่วโมง  ตั้งอยู่ซอยเมืองทองธานีนี่เอง
เดินเข้ามาภายในร้านจะเห็นการออกแบบตกแต่งสบายๆ น่ารัก สไตล์การ์ตูนญี่ปุ่น มีกลิ่นอายแบบบ้านของ
โนบิตะ โดยมีที่นั่งสองชั้น ให้เลือกนั่งตามชอบ
 พอได้โต๊ะนั่งแล้ว ทางร้านจะเตรียมแว่นตากลมๆ มาให้ลูกค้าใส่ เลียนแบบคาแรคเตอร์ของโนบิตะ ตามธรรมเนียมร้าน
ส่วนคอนเซ็ปต์ไลน์บุฟเฟ่ต์ที่ กิวโนบิ ยากินิกุ จะเน้นไปทางปิ้งย่างด้วยเตาถ่านมาพร้อมเครื่องเก็บควัน มีหม้อชาบู น้ำซุปสุกี้ และน้ำซุปชาบู  โดยมีให้เลือกทั้ง Set  ธรรมดา เมนูที่สั่งได้คือ เนื้อหมู เนื้อไก่ เบคอน ปลาดอลลี่ ฯ  สนนราคา 380 บาท ต่อท่าน หรืออัพเกรดเป็น Set  เมนูพรีเมียม อาทิ เนื้อพรีเมียม กุ้งแม่น้ำ ปลาแซลมอน ข้าวปั้นซูชิ ซาซิมิ ไข่หวาน ปูอัด ฯ สนนราคา 530 บาท   ราคาทั้งสองแบบรวมน้ำดื่มและขนมหวานเรียบร้อย  ^ ^ 
Gyunobi Yakiniku
หัวมุม ซอยเมืองทองธานีโครงการ 1 แยก 7
อาคารโครงการสุโขทัยอเวนิว ถ.แจ้งวัฒนะ
ต.คลองเกลือ อ.ปากเกร็ด จ.นนทบุรี
วันและเวลาเปิดปิดทำการ : เปิดทุกวัน เวลา 11.30-14.00 น. และ 16.30-22.00 น.
เบอร์ติดต่อ : 087-559-9501 
